OpenLLM-France/wikimedia huggingface dataset:
# New Liberty

New Liberty és una població dels Estats Units a l'estat d'Iowa. Segons el cens del 2000 tenia 121 habitants.

## Demografia

Segons el cens del 2000, New Liberty tenia 121 habitants, 45 habitatges, i 35 famílies. La densitat de població era de 519,1 habitants/km².
Dels 45 habitatges en un 42,2% hi vivien nens de menys de 18 anys, en un 57,8% hi vivien parelles casades, en un 8,9% dones solteres, i en un 22,2% no eren unitats familiars. En el 20% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 2,86.
Per edats la població es repartia de la següent manera: un 30,6% tenia menys de 18 anys, un 5,8% entre 18 i 24, un 25,6% entre 25 i 44, un 23,1% de 45 a 60 i un 14,9% 65 anys o més.
L'edat mediana era de 37 anys. Per cada 100 dones de 18 o més anys hi havia 121,1 homes.
La renda mediana per habitatge era de 50.625 $ i la renda mediana per família de 55.000 $. Els homes tenien una renda mediana de 30.250 $ mentre que les dones 20.833 $. La renda per capita de la població era de 18.195 $. Entorn del 14,3% de les famílies i el 19,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New Liberty». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- New Liberty». American Fact Finder. Oficina del Cens dels Estats Units, 12-01-2010.
# Felip Casañas i Guri

Felip Casañas i Guri (Sabadell, 23 de juliol de 1923 - Sarrià, Barcelona, 30 de novembre de 2001) fou un sacerdot catòlic i professor català. Germà del també sacerdot Joan Casañas i Guri, es formà al Seminari Conciliar de Barcelona i es llicencià en teologia a la Pontifícia Universitat Gregoriana de Roma l'any 1950.
Fou ordenat prevere a Roma el dia 19 de març de 1950, mentre era alumne del Pontifici Col·legi Espanyol. De retorn a la diòcesi fou nomenat professor del Seminari Menor de Barcelona (1950) i encarregat de la parròquia de Sant Andreu de Llavaneres (1950). També fou vicerector del Seminari Major Interdiocesà de Catalunya (1961). L'any 1971 fou nomenat rector de l'església de Sant Cristòfol de Premià i arxipreste de Nostra Senyora de la Cisa. L'any 1981 fou enviat a l'Església de Sant Vicenç de Sarrià com a rector, càrrec que exercí fins a 1997, en què demanà quedar-se a la parròquia com a adscrit amb facultats de vicari. Durant els anys de rector fou també arxipreste de Sarrià durant 4 anys i administrador parroquial de l'Església de Santa Maria Reina (1988).
També fou membre del Consell Presbiteral de la diòcesi (1972) i membre de la Delegació Diocesana de Pastoral Sacramental i Litúrgia (1981). El 30 de novembre, quan tornava d'una trobada familiar, el sorprengué la mort a les portes de la casa rectoral, víctima d'un agreujament sobtat de l'afecció cardíaca que patia. A la parròquia de Sant Vicenç de Sarrià de Barcelona tingué lloc la missa exequial i l'acte d'enterrament de Mn. Felip Casanas.

## Referències

* ↑ «In pace Christi Mn. Felip Casañas i Guri». Butlletí de l'Arquebisbat, Núm. 141, 30-11-2001.
* ↑ «Ha mort mossèn Felip Casañas». Catalunya Cristiana, 03-01-2002, pàg. 19.
# Abdessamad Oukhelfen

Abdessamad Oukhelfen (18 de desembre de 1998) és un corredor de mitja i llarga distància. Nascut al Marroc, és un esportista català que representa Espanya en les competicions internacionals. Ha participat en 1 Olimpíada
Va guanyar medalles de bronze en els 5.000 metres al Campionat d'Europa sub-23 de 2019 i per a la cursa sub-23 al Campionat d'Europa de Cross Country 2019.
Oukhelfen va ser campió als 5000 m d'Espanya 2020 .
El 2021, va guanyar el Cross Internacional de la Constitución de fons, de 10,06 quilòmetres celebrada a Alcobendas, Espanya.
L'any 2022 va aconseguir classificar-se per primera vegada pel Campionat d'Europa absolut de Múnic, on es va classificar per la final i va acabar en 12a posició.

## Marques personals

| Disciplina | Marca | Seu | Data |
| 10.000m | 27:36.23 | Londres | 18 de maig de 2024 |
| 5.000m | 13:17.95 | Ostrava | 8 de setembre de 2020 |
| 1.500m llisos | 3:40.19 | Ordizia | 24 de juny de 2023 |

## Trajectòria professional

Jocs Olímpics :
| Any | Seu | Posició | Prova |
| 2024 | París | 23a posició | 10.000m |
| Campionat d'Europa ||||
| 2022 | Múnic | 12a posició | 5.000m |
| 2024 | Roma | 8a posició | 10.000m |

## Referències

* ↑ «Perfil oficial» (en anglès). World Athletics. [Consulta: 6 març 2025].
* ↑ esport3. «Paritat en la delegació catalana als Jocs Olímpics de París 2024: 49 dones i 49 homes», 11-07-2024. [Consulta: 17 juliol 2024].
* ↑ «Perfil olímpic» (en anglès). Olympics.com. [Consulta: 6 març 2025].
* ↑ Emeterio Valiente. «Tesfu and Oukhelfen take the spoils in Alcobendas». World Athletics, 28-11-2021. [Consulta: 24 febrer 2023].
* ↑ «España acude al Europeo de Múnic con 88 atletas, la segunda más numerosa de la historia» (en castellà). Runner's World, 13-08-2022.
* ↑ «Marques personals» (en anglès). World Athletics. [Consulta: 6 març 2025].
# Roseland (Florida)

Roseland és una concentració de població designada pel cens dels Estats Units a l'estat de Florida. Segons el cens del 2000 tenia 1.775 habitants.

## Demografia

Segons el cens del 2000, Roseland tenia 1.775 habitants, 842 habitatges, i 506 famílies. La densitat de població era de 344,4 habitants/km².
Dels 842 habitatges en un 15,1% hi vivien nens de menys de 18 anys, en un 50,8% hi vivien parelles casades, en un 6,8% dones solteres, i en un 39,8% no eren unitats familiars. En el 34% dels habitatges hi vivien persones soles el 20,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,05 i el nombre mitjà de persones que vivien en cada família era de 2,58.
Per edats la població es repartia de la següent manera: un 13,2% tenia menys de 18 anys, un 4,7% entre 18 i 24, un 19% entre 25 i 44, un 27,5% de 45 a 60 i un 35,6% 65 anys o més.
L'edat mediana era de 54 anys. Per cada 100 dones de 18 o més anys hi havia 92 homes.
La renda mediana per habitatge era de 28.188 $ i la renda mediana per família de 34.853 $. Els homes tenien una renda mediana de 30.326 $ mentre que les dones 27.188 $. La renda per capita de la població era de 18.084 $. Entorn del 9,1% de les famílies i el 18,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Roseland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 2 agost 2010].
* ↑ «Geographic Comparison Table- Roseland». American Fact Finder. Oficina del Cens dels Estats Units, 12-01-2010.
# Craig (Iowa)

Craig és una població dels Estats Units a l'estat d'Iowa. Segons el cens del 2000 tenia 102 habitants.

## Demografia

Segons el cens del 2000, Craig tenia 102 habitants, 43 habitatges, i 28 famílies. La densitat de població era de 437,6 habitants per km².
Dels 43 habitatges en un 30,2% hi vivien nens de menys de 18 anys, en un 62,8% hi vivien parelles casades, en un 4,7% dones solteres, i en un 32,6% no eren unitats familiars. En el 30,2% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 3.
Per edats la població es repartia de la següent manera: un 21,6% tenia menys de 18 anys, un 5,9% entre 18 i 24, un 32,4% entre 25 i 44, un 23,5% de 45 a 60 i un 16,7% 65 anys o més.
L'edat mediana era de 40 anys. Per cada 100 dones de 18 o més anys hi havia 116,2 homes.
La renda mediana per habitatge era de 32.917 $ i la renda mediana per família de 42.500 $. Els homes tenien una renda mediana de 30.208 $ mentre que les dones 24.375 $. La renda per capita de la població era de 17.239 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Craig». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Craig». American Fact Finder. Oficina del Cens dels Estats Units, 12-01-2010.
# (5145) Pholus

(5145) Pholus és un planeta menor amb una òrbita de gran excentricitat, amb un periheli a prop de l'òrbita de Saturn i l'afeli a prop de l'òrbita de Neptú, i una distància mitjana al Sol de 20 ua.
És el segon major representant del grup d'asteroides dels centaures coneguts fins al moment, amb gairebé 200 km de diàmetre, només superat en grandària per (10199) Cariclo. Va ser descobert per David L. Rabinowitz, del programa de detecció de planetes menors (Spacewatch) el 9 de gener de 1992, i se li assignà la denominació provisional 1992 AD.
Va ser el segon centaure descobert, fet pel qual se li va posar el nom de Pholus, germà de centaure Quiró en la mitologia grega i que és el nom que es va assignar al primer primer objecte descobert d'aquestes característiques.
Les observacions han detectat que la seva superfície és totalment vermella, degut, segons algunes hipòtesis, a possibles compostos orgànics presents en la seua superfície. A diferència de (2060) Quiró, Pholus no ha mostrat cap prova d'activitat cometària.

## Referències

* 1 2 3 4 5 6 7 «JPL Small-Body Database». [Consulta: 9 novembre 2023].
* ↑ Afirmat a: Minor Planet Center Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=5145.
* 1 2 3 4 5 6 7 8 «JPL Small-Body Database». [Consulta: 2 desembre 2024].
# Priceïta

La priceïta, també anomenada pandermita, és un mineral de la classe dels borats que rep el seu nom del metal·lúrgic americà T. Price.

## Característiques

La priceïta és un borat de fórmula química Ca₂B₅O₇(OH)₅·H₂O. Cristal·litza en el sistema monoclínic. Els cristalls són plaques amb un contorn ròmbic, de fins a 20 μm, agrupats en llibres; generalment criptocristal·lins, de nodulars a massius. La seva duresa a l'escala de Mohs és de 3 a 3,5.
Segons la classificació de Nickel-Strunz, la priceïta pertany a «06.EB - Inopentaborats» juntament amb els següents minerals: larderel·lita, ezcurrita, probertita i tertschita.

## Formació i jaciments

La priceïta és un producte de deposició en fonts termals i dipòsits solfatàrics, també és un component d'evaporites enriquides amb borat; pot derivar de la colemanita.
Va ser descoberta a Lone Ranch Priceite Prospect, al comtat de Curry (Oregon, Estats Units). També ha estat descrita a Alemanya, el Canadà, els Estats Units, el Japó, el Kazakhstan, Mèxic, el Regne Unit i Rússia.
Sol trobar-se associada a altres minerals com: colemanita, ulexita, guix, aragonita i calcita.

## Referències

* 1 2 «Priceite» (en anglès). Mindat. [Consulta: 7 novembre 2015].
* ↑ Garrido, Josep Lluís; Ybarra, Joan Manuel. Nomenclàtor de les espècies minerals, 2010, p. 374. D.L. B-38531-2010 [Consulta: 22 agost 2014].
* 1 2 «Priceite» (en anglès). Handbook of Mineralogy. Arxivat de l'original el 8 de juny 2012. [Consulta: 31 març 2018].
# Kazuyoshi Kumakiri

Kazuyoshi Kumakiri (熊切 和嘉, Kumakiri Kazuyoshi, nascut l'1 de setembre de 1974) és un director de cinema japonès.

## Carrera

Kumakiri va debutar amb Kichiku l'any 1997. La seva pel·lícula de 2001, Hole in the Sky, fou protagonitzada per Susumu Terajima i Yuriko Kikuchi.El 2004 va dirigit Green Mind, Metal Bats, projectada al Festival Internacional de Cinema de Rotterdam el 2006. El 2010 va dirigir Kaitanshi Jokei. El 2012 va diritir Blazing Famiglia, protagonitzada pel còmic Yoshimi Tokui. La seva pel·lícula de 2014, Watashi no Otoko, va guanyar el Premi “Jordi d'Or” a la millor pel·lícula al 36è Festival Internacional de Cinema de Moscou. El 2023, la edva pel·lícula Yoko va guanyar el Premi Calze d'Or a la millor pel·lícula del 25è Festival Internacional de Cinema de Xangai.

## Filmografia

* Kichiku Dai Enkai (1997)
* Hole in the Sky (2001)
* Antena (2004)
* Green Mind, Metal Bats (2006)
* Freesia: Icy Tears (2007)
* Nonko (2008)
* Kaitanshi Jokei (2010)
* Blazing Famiglia (2012)
* The End of Summer (2013)
* Watashi no Otoko (2014)
* Mukoku (2017)
* #Manhole (2023)
* Yoko (2023)
* All of Tokyo! (2024)

## Referències

* ↑ Mes, Tom. «Midnight Eye interview: Kazuyoshi Kumakiri». Midnight Eye, 03-07-2001.
* ↑ Harvey, Dennis. «Review: "Green Mind, Metal Bats"». Variety, 25-02-2007.
* ↑ Holden, Stephen. «Film Festival Review; Deepening A Romance By Painting The Roof». The New York Times, 07-04-2001.
* ↑ Guillen, Michael. «2007 Indiefest - Interview With Kumakiri Kazuyoshi». Twitch Film, 13-02-2007.
* ↑ Adams, Mark. «Sketches Of Kaitan City - Reviews». Screen International, 02-11-2010.
* ↑ Lee, Maggie. «Review: "Blazing Famiglia"». Variety, 24-04-2012.
* ↑ «Kazuyoshi Kumakiri's 'My Man' wins top prize at Moscow film festival». The Asahi Shinbun, 20-06-2014. Arxivat de l'original el 26 July 2014. [Consulta: 29 juny 2014].
* ↑ «Winners of the 25th SIFF Golden Goblet Awards». SIFF, 17-06-2023. Arxivat de l'original el March 28, 2024. [Consulta: 15 juny 2024].
* ↑ «武曲 MUKOKU». eiga.com. [Consulta: 12 setembre 2024].
* ↑ «#マンホール». eiga.com. [Consulta: 20 maig 2022].
* ↑ «658km、陽子の旅». eiga.com. [Consulta: 9 desembre 2022].
* ↑ «ゼンブ・オブ・トーキョー». eiga.com. [Consulta: 11 setembre 2024].
# Cadiz (Kentucky)

Cadiz és una població dels Estats Units a l'estat de Kentucky. Segons el cens del 2000 tenia 2.373 habitants.

## Demografia

Segons el cens del 2000, Cadiz tenia 2.373 habitants, 1.009 habitatges, i 648 famílies. La densitat de població era de 264,8 habitants/km².
Dels 1.009 habitatges en un 30,1% hi vivien nens de menys de 18 anys, en un 44,5% hi vivien parelles casades, en un 15,8% dones solteres, i en un 35,7% no eren unitats familiars. En el 32,9% dels habitatges hi vivien persones soles el 18,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,89.
Per edats la població es repartia de la següent manera: un 24,7% tenia menys de 18 anys, un 8% entre 18 i 24, un 24,9% entre 25 i 44, un 21,8% de 45 a 60 i un 20,7% 65 anys o més.
L'edat mediana era de 39 anys. Per cada 100 dones de 18 o més anys hi havia 77,9 homes.
La renda mediana per habitatge era de 26.429 $ i la renda mediana per família de 31.750 $. Els homes tenien una renda mediana de 30.357 $ mentre que les dones 18.929 $. La renda per capita de la població era de 13.404 $. Entorn del 17,5% de les famílies i el 19,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cadiz». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Cadiz». American Fact Finder. Oficina del Cens dels Estats Units, 12-01-2010.
# Farmacosiderita

La farmacosiderita és un mineral de la classe dels arsenats. Va ser descoberta el 1813 en una mina a prop de Camborne, al comtat de Cornualla, i anomenada així per Johann Friedrich Ludwig Hausmann, del grec pharmakon, verí, i sideros, ferro. Forma part del supergrup i del grup farmacosiderita, als quals dona nom.

## Característiques

És un arsenat hidroxilat i hidratat de potassi i ferro, amb fórmula KFe$^{3+}$₄(AsO₄)₃(OH)₄·6-7H₂O. A més dels elements de la seva fórmula, sol portar com a impuresa comú fòsfor. Cristal·litza en el sistema cúbic. Els cristalls submergits en amoníac es tornen de color vermell, tornant al color verd quan es torna a submergir en àcid clorhídric. La seva duresa és 2,5 a l'escala de Mohs i la seva lluentor és adamantina a grassa.

## Formació i jaciments

Apareix com a mineral secundari, format a la zona d'oxidació dels jaciments de sulfurs amb ferro i arsènic, d'origen hidrotermal. S'altera fàcilment a limonita. Sol trobar-se associada a altres minerals com: simplesita, escorodita, pitticita, limonita, jarosita, eritrina, carminita, beudantita o arsenosiderita.

## Supergrup i grup farmacosiderita

El supergrup farmacosiderita està format per tres grups: el grups ivanyukita, el grup farmacoalumita i el grup farmacosiderita. El grup farmacosiderita està format per cinc espècies minerals: bariofarmacosiderita, hidroniofarmacosiderita, natrofarmacosiderita, farmacosiderita i estronciofarmacosiderita. Tots aquests membres són arsenats hidroxilats i hidratats d'un parell de metalls.
A Catalunya ha estat descrita a la mina les Ferreres a Camprodon (Ripollès, Girona); a la mina Atrevida de Vimbodí (Conca de Barberà) i a la mina Linda Mariquita del Molar (Priorat), totes dues a Tarragona.

## Referències

* ↑ «Pharmacosiderite» (en anglès). Mindat. [Consulta: 19 juliol 2014].
* 1 2 «Pharmacosiderite Supergroup» (en anglès). Mindat. [Consulta: 19 juliol 2014].
* 1 2 «Pharmacosiderite Group» (en anglès). Mindat. [Consulta: 19 juliol 2014].
* ↑ «Mineral Location Search». [Consulta: 24 juny 2017].
# Fractura (mineralogia)

En el camp de la mineralogia, la fractura és la forma i la textura de la superfície que es forma quan es fractura un mineral. Els minerals tenen sovint una fractura molt distintiva, el que fa que sigui aquesta una característica que s'utilitza en la seva identificació.
La fractura es diferencia de l'exfoliació en què aquest darrer implica una divisió neta al llarg dels plànols d'exfoliació de l'estructura cristal·lina del mineral, en oposició a la ruptura més general. Tots els minerals exhibeixen fractura, però quan l'exfoliació és molt forta, pot ser difícil de veure.
Hi ha diferents tipus de fractura:
* Fractura concoidal
* Fractura terrossa
* Fractura irregular
* Fractura estellada
* Fractura desigual

## Referències

* ↑ «What is fracture?» (en anglès). Mineral gallery. [Consulta: 3 desembre 2013].
# Brucita

La brucita és un mineral de la classe dels hidròxids que pertany al grup de la brucita. Està compost principalment de magnesi i conté petites quantitats de manganès i ferro. Rep el seu nom del mineralogista estatunidenc A. Bruce (1777-1818). La varietat fibrosa de la brucita s'anomena nemalita.
Segons la classificació de Nickel-Strunz, la brucita pertany a «04.FE - Hidròxids (sense V o U) amb OH, sense H₂O; làmines d'octaedres que comparetixen angles» juntament amb els següents minerals: amakinita, portlandita, pirocroïta, theofrastita, bayerita, doyleïta, gibbsita, nordstrandita, boehmita, lepidocrocita, grimaldiïta, heterogenita, feitknechtita, litioforita, quenselita, ferrihidrita, feroxyhyta, vernadita i quetzalcoatlita.
Als territoris de parla catalana ha estat descrita a la pedrera Àngel i a les pedreres de Gualba (Vallès Oriental), a les mines de Costabona (Prats de Molló i la Presta, Vallespir) i a les mines Roca del Turó i Fra Joan (Ripollès).

## Referències

* ↑ «Brucite». mindat.org. [Consulta: 30 juliol 2023].
* ↑ «Brucite». mineralienatlas.de. [Consulta: 30 juliol 2023].
* ↑ «Brucite Mineral Data». webmineral.com. [Consulta: 30 juliol 2023].
* ↑ Calvo Rebollar, Miguel. Minerales y Minas de España. Vol. IV. Óxidos e Hidróxidos.. Madrid: Escuela Técnica Superior de Ingenieros de Minas de Madrid. Fundación Gómez Pardo., 2009 [Consulta: 21 novembre 2023].
# Alunogen

L'alunogen (del llatí alumen, alumbre, i del grec genos, origen) és un mineral de la classe dels sulfats, també anomenat davita. És un mineral molt semblant a l'alunita, i es diferencia d'aquest darrer pel fet que no és soluble a l'aigua.

## Característiques

És un sulfat d'alumini fibrós en forma d'agulles de color incolor a blanc, encara que sovint d'altres colors degut a les impureses com ara per la substitució de l'alumini per ferro. La seva fórmula química és Al₂(SO₄)₃(H₂O)₁₂·5H₂O. Cristal·litza en el sistema triclínic i és molt tou, amb una duresa entre 1,5 i 2 a l'escala de Mohs.
Segons la classificació de Nickel-Strunz, l'alunogen pertany a «07.CB: Sulfats (selenats, etc.) sense anions addicionals, amb H₂O, amb cations de mida mitjana» juntament amb els següents minerals: dwornikita, gunningita, kieserita, poitevinita, szmikita, szomolnokita, cobaltkieserita, sanderita, bonattita, aplowita, boyleita, ilesita, rozenita, starkeyita, drobecita, cranswickita, calcantita, jôkokuita, pentahidrita, sideròtil, bianchita, chvaleticeita, ferrohexahidrita, hexahidrita, moorhouseita, nickelhexahidrita, retgersita, bieberita, boothita, mal·lardita, melanterita, zincmelanterita, alpersita, epsomita, goslarita, morenosita, meta-alunògen, aluminocoquimbita, coquimbita, paracoquimbita, rhomboclasa, kornelita, quenstedtita, lausenita, lishizhenita, römerita, ransomita, apjohnita, bilinita, dietrichita, halotriquita, pickeringita, redingtonita, wupatkiita i meridianiïta.

## Formació

Sovint es troba a les parets de les mines i les pedreres com un mineral secundari. Es pot trobar a les zones d'oxidació d'alguns jaciments, així com en la crema d'abocadors de carbó. També es forma com a dipòsit de baixa temperatura a les fumaroles. Es presenta associat amb pirita, marcassita, halotriquita, pickeringita, epsomita, alum de potassa (kalinita), melanterita i guix. Als territoris de parla catalana ha estat descrita a les mines de la riera de Cervelló (Baix Llobregat), a la mina Elvira (Gavà, també al Baix Llobregat), i a les mines d'alum de La Vilella Alta (Priorat).

## Referències

* ↑ «Alunogen» (en anglès). Mindat. [Consulta: 3 febrer 2014].
* ↑ «The New IMA List of Minerals – A Work in Progress – Updated: May 2017» (en anglès). International Mineralogical Association. Arxivat de l'original el 10 d'agost 2019. [Consulta: 18 juliol 2017].
* ↑ «Riera de Cervelló Mines, Cervelló, Baix Llobregat, Barcelona, Catalonia, Spain». Mindat. [Consulta: 13 gener 2024].
* ↑ Rosell Riba, Joan; Díaz Acha, Yael. Mines i minerals de la serra de les Ferreres. Les mines de Rocabruna, Bruguers, Gavà, el Baix Llobregat, Catalunya. Grup Mineralògic Català, 2022, p. 136. ISBN 978-84-09-47312-0 [Consulta: 13 gener 2024].
* ↑ Crespo López, Ángel; Pimentel, Carlos; Pedraz, Patricia; Pina, Carlos M. «First occurrence of the rare mineral slavikite in Spain». Journal of Iberian Geology, 43, 3, 9-2017, pàg. 487–495. DOI: 10.1007/s41513-017-0030-6 [Consulta: 13 gener 2024].